《斗牛图》
明代·王汝玉

时雨新收芳草绿，水田犁歇春耕足。牧童高卧古树阴，陇上閒牛自相触。

各争胜负气转雄，不知为私还为公。应笑当年挂书者，误随李密游山东。

作者简介：（?—1415）明苏州府长洲人，本名璲，以字行，号青城山人。少从杨维桢学。落笔数千言，文不加点。年十七中浙江乡试。洪武末以荐摄郡学教授，擢翰林五经博士。永乐初进春坊赞善，预修《永乐大典》。声名大噪，出诸老臣上，遂被轻薄名。后坐解缙累，下诏狱论死。有《青城山人集》。